alexandrainst/scandi-wiki huggingface dataset:
Havniauga

Havniauga (Petromyzon marinus) er ein niaugeart som lever anadromt ved båe Atlanterhavskystane og i Middelhavet. Arten er den største europeiske niaugearten, og kan verta heile 120 cm lang med ei vekt på 2,5 kg. Han lever parasittisk på beinfisk og har vore nær ved å utrydda mange økonomisk viktige fiskeslag i Canada og USA.

Kjenneteikn 
Som andre niauger manglar havniauga para finnar. Det har derimot to ryggfinnar, den andre er vaksen saman med halefinnen. Huda er marmorert i brunoliven til svart over ein bakgrunn av gult til mørkt brun, og vert mørkare med åra. Dei unge er ofte einsfarga blågrøne på oversida.

Forkroppen til havniauga er sylindrisk, medan bakkroppen er meir flattrykt.

Levesett 
Havniauga lever i havet, som regel ganske kystnært. Eldre individ dreg lenger til havs enn dei yngre. Her lever dei på mellom anna torsk, hyse, laksefisk og kval, som dei syg blod og kroppsvæske frå med ein rund sugemunn full av horntenner.

Dei gyt i ferskvatn i april-juni på grus- og steinbotn frå djupner frå 40 cm og ned. Hannen er territorial og forsvarar ei gytegrop han har grave sjølv. Arten er monogam og døyr etter paring. Larvane vert klekte etter om lag to veker, og lever nedgravne i elvebotnen i 6-8 år før dei vert forvandla til vaksne og vandrar ut i havet.

Kjelder 
 Jonsson, Nina: «Niøyer» i Norges dyr - Fiskene 1 Cappelen 1992
 FishBase

Bakgrunnsstoff

Fiskeparasittar
Niaugo
Torc Mountain

Torc Mountain er eit fjell i County Kerry i Republikken Irland med ei høgd på 535 meter over havet. Torc Mountain har fått namnet sitt etter eit forheksa villsvin som der tok livet av ein mytologisk helt kalla Fionn mac Cumhaill.

Kjelder 

Denne artikkelen bygger på «Torc Mountain» frå ,  den 21. oktober 2007.  
 

Kerry
Fjell på Irland
Cahafjella

Cahafjella (An Ceachach på irsk) er ei låg fjellkjede av sandstein på Bearahalvøya sørvest i County Cork i Republikken Irland. Den høgaste toppen er Hungry Hill med ei høgd på 685 meter over havet. 

Frå dei italienske hagane ved Ilnacullin i Glengarriff har ein flott utsyn mot fjellet Sugarloaf.

Kjelder 

Denne artikkelen bygger på «Caha Mountains» frå ,  den 21. oktober 2007.  

Cork
Fjell på Irland
Galteefjella

Galteefjella eller Na Gaibhlte på irsk er ei fjellkjede i Munster på Irland. Ho ligg i Golden Vale i grevskapa Limerick, Tipperary og Cork. Galteefjella er den høgaste fjellkjeda som ligg i dei indre områda av Irland. Det høgaste fjellet her er Galtymore med ei høgd på 917 meter over havet. 

To lange periodar med isbredanning har påverka området. Dei avrunda toppane av Galteefjella vart danna fordi dei høgare delane av fjellkjeda låg over isen. Isbreane danna botnar på dei høgare fjellsidene, der ein i dag finn botnsjøar

Galteefjella er den nordlegaste fjellkjeda som er danna av at den afrikanske jordskorpeplata pressar seg inn i den eurasiatiske plata.

Kjelder 

Denne artikkelen bygger på «Galtee Mountains» frå ,  den 21. oktober 2007.  
 

Limerick
Cork
Tipperary
Fjell på Irland
Shehyfjella

Shehyfjella (Cnoic na Síofra på irsk) er ei rekkje låge fjell på grensa mellom County Cork og County Kerry i Republikken Irland.

Geografi og geologi 
Den høgaste toppen i Shehyfjella er Knockboy (Cnoc Buí, «Guleåsen») med ei høgd på 706 meter over havet. Dette er òg den høgaste toppen i County Cork. Dei fleste andre toppane i fjellkjeda er mellom 500 og 600 meter over havet. Elva Lee har sitt utspring i Coomroe, ein liten dal aust i fjellkjeda, og renn austover mot Cork Harbour, der ho munnar ut i sjøen. Toppane består hovudsakleg av sandstein. Under den siste istida forma isbreane fjella til slik dei er i dag og grov ut mange djupe dalar. Smeltevatnet etter isbreane danna òg mange vatn i dalane og på fjelltoppane.

Planteliv 
Shehyfjella er hovudsakleg dekte av torvmyrer og grove grassletter, men ein finn òg nokre plantefelt med barskog rundt om i området. Av typiske planter i fjellkjeda finn ein mellom anna tettegras, soldogg, røsslyng og blåbær.

Dyreliv 
Dyra som held til i fjella er stort sett dei same som ein finn i låglandet, men dei er oftare å få auge på i fjella: 

Pattedyr
 Hare
Fuglar
 Skvett
 Ravn

Historie 
Området har vore busett i minst 5000 år. Fleire monument frå yngre steinalder ligg i området rundt fjellet og i dalane, i tillegg til ringfort og fulachta fia. Ein av dei viktigaste historiske stadane her er Gougane Barra i Coomroedalen, der St. Finbarr oppretta ein ermitasje på 500-talet.

Under den irske sjølvstendekrigen var fjellet ein skanse for IRA, noko det òg var for grupper som var mot den anglo-irske avtalen under den irske borgarkrigen.

Kjelder 
Denne artikkelen bygger på «Shehy Mountains» frå ,  den 21. oktober 2007.  
 

Cork
Kerry
Fjell på Irland
Derryveaghfjella

Derryveaghfjella er ei fjellkjede i County Donegal i Republikken Irland. Dei utgjer det meste av landmassen i Donegal og er det området på Irland med lågast folketettleik. Dei skil kystområda av Donegal, som Dungloe og Glenties, frå dei indre områda som Ballybofey og Letterkenny.

Ei mindre fjellkjede kalla Seven Sisters vert rekna som ein del av Derryveaghfjella. Det høgaste fjellet i Derryveaghfjella ligg her, Errigal med ei høgd på 749 meter over havet.

Kjelder 

Denne artikkelen bygger på «Derryveagh Mountains» frå ,  den 20. oktober 2007.  
 

Donegal
Fjell på Irland
Slieve League

Slieve League er ei klippe i County Donegal i Republikken Irland. Ho ligg ved kysten av Donegal og med ei høgd på 601 meter over havet er ho den høgaste klippen på Irland etter klippene ved Croaghaun på nordkysten av Achill.

Galleri

Kjelder 

Denne artikkelen bygger på «Slieve League» frå ,  den 21. oktober 2007.

Bakgrunnsstoff 
 Bilete av klippene 

Donegal
Fjell på Irland
Three Rock

Three Rock er eit fjell i County Dublin i Republikken Irland med ei høgd på 450 meter over havet. Eigentleg er fjellet berre ein mindre topp av det mykje mindre kjende fjellet Two Rock som har ei høgd på 536 meter over havet. Three Rock skyt derimot utover mot dei søraustlege områda av byen Dublin, som har gjort fjellet til ein ideell stad for å setje opp radiomaster og TV-sendarar. Fem ulike tårn står i dag på toppen av fjellet.

Kjelder 

Denne artikkelen bygger på «Three Rock» frå ,  den 21. oktober 2007.

Bakgrunnsstoff 
 Informasjon om fjellet

Dublin
Fjell på Irland
Hellfire Club i Dublin

Hellfire Club (irsk Club thine Ifrinn) er namnet på ruinane av ein bygning på toppen av åsen Montpelier i County Dublin i Republikken Irland. Det vart bygd rundt 1725 av William Conolly, talaren i Irish House of Commons, som kjøpte landet frå Philip Wharton, hertug av Wharton. Ein meiner bygget vart bygd som ei jakthytte. Huset vart ein gong kalla «Mount Pelier», som er namnet på åsen huset står på i dag. Det opphavlege irske namnet på åsen er ukjend. Ein meiner at staden var møtestad for den irske Hellfire Club, og området har vore assosiert med satanisme, det overnaturlege og okkultisme.

Det står òg mange bautasteinar på åsen og tidlegare låg dei ei gravrøys her. Steinane frå steinrøysa vart nytta til bygginga av huset. Like etter huset vart bygd bles skifertaket av i kraftig vind. Ei populær soge er at det var djevelen som sette i stand dette som straff for at ein hadde øydelagd steinrøysa.

Kjelder 

Denne artikkelen bygger på «Hellfire Club, Dublin» frå ,  den 21. oktober 2007.

Bakgrunnsstoff 
 The Hell Fire Club 
 Arkiva til The Hellfire Club

Dublin
Fjell på Irland
Tibradden Mountain

Tibradden Moutain (irsk Sliabh Thigh Bródáin) er eit fjell i County Dublin i Republikken Irland sør for byen Dublin og søraust for Rockbrook. Fjellet har ei høgd på 467 meter over havet. 

Sørvestsida av fjellet er dekt av furuskog. Sør for fjelelt ligg Glendoo Mountain. Her ligg òg ei etterlikning av førhistorisk ganggrav frå 1800-talet med ein lang inngang til eit sirkelforma kammer.

Kjelder 

Denne artikkelen bygger på «Tibradden Mountain» frå ,  den 21. oktober 2007.  
 

Dublin
Fjell på Irland
Maumturkfjella

Maumturkfjella (Na Sléibhte Mhám Toirc på irsk, òg kalla Maumturks, Maamturks, The Turks) er ei fjellkjede i Connemara vest i Irland. Dei er mindre kjend enn nabokjeda Twelve Bens på andre sida av Inaghdalen. Dei er ikkje særleg høgre, 667 meter på det høgaste, men er ein flott stad for fjellturar i fint vêr og gjev eit flott utsyn til området rundt.

Kjelder 

Denne artikkelen bygger på «Maumturks» frå ,  den 21. oktober 2007.

Bakgrunnsstoff 
 The Maamturks Challenge, University College Galway Mountaineering Club
 The Maamturks Challenge: Routecard (2015)
 Mountainview: The Maumturks Range
 The Maumturks Ridge Walk: Illustrated Guide

Galway
Fjell på Irland
Twelve Bens

Twelve Bens eller Twelve Pins (irsk Na Beanna Beola) er ei fjellkjede i Connemara vest på Irland. Fjellkjeda er nabokjeda til Maumturkfjella som ligg på andre sida av dalen Glen Inagh.

Dei irske namna på fjelltoppane vert oftast nytta, særleg dei på engelsk har hatt forskjellige namn gjennom tidene (dei noverande engelske namna står i parentes):
 Binn Bhán (Benbaun) 	
 Binn Chorr (Bencorr)
 Binn Dubh (Bencollaghduff)
 Binn Bhraoin 
 Binn Doire Chláir (Derryclare)
 Binn Gabhar (Ben Gower)
 Meacanach
 Binn Fraoigh
 An Chailleach 
 Binn Breac (Benbrack)
 Binn Leitrí (Benlettery)
 Binn Glean Uisce (Benglenisky)

Kjelder 

Denne artikkelen bygger på «Twelve Bens» frå ,  den 21. oktober 2007.  
 

Galway
Fjell på Irland
Macgillycuddy's Reeks

Macgillycuddy's Reeks (Na Cruacha Dubha på irsk, tyder «Dei svarte pipene») er ei fjellkjede i County Kerry i Republikken Irland. Dei strekkjer seg litt over 19 km og inneheld dei høgaste fjella på Irland (Carrauntoohil med 1 038 m, Beenkeragh med 1 010 m og Caher med 1 001 m) og over 100 andre såkalla Hewitt-fjell (fjell på Dei britiske øyane på over 2000 fot). Fjella består av sandstein forma av isbrear og ligg på halvøya Iveragh nær Killarneysjøane.

Namnet på kjeda kjem frå 1700-talet etter den irske klanen Macgillicuddy (eller McGillicuddy) som eigde landområdet i denne delen av County Kerry i lang tid fram til siste del av 1900-talet.

Kjelder 

Denne artikkelen bygger på «Macgillycuddy's Reeks» frå ,  den 21. oktober 2007.

Bakgrunnsstoff 
 McGillycuddy of the Reeks
 Bilete av Macgillycuddy's Reeks

Wicklow
Fjell på Irland
Slieve Bloom

Slieve Bloom (irsk Sliabh Bladhma) er ei fjellkjede i County Laois og Offaly i Republikken Irland. Ho stig opp frå den sentrale sletta på Irland til ei høgd på 526 meter over havet. Sjølv om dei ikkje er særleg høge, strekkjer fjella seg godt opp frå dei omkringliggande områda. Det høgaste fjellet er Arderin (526 m) sørvest i fjellkjeda og Baunreaghcong (511 m) ved enden av Capard-ryggen.

Landsbyen Cadamstown ved elva Silver er heimstaden til Silver River Geological Reserve. 

Fjella ligg sentralt på Irland, sør for Bog of Allen, Banagher og Tullamore i County Offaly, aust for elva Shannon og vest for Portlaoise, hovudbyen i County Laois. Vestenden av Slieve Bloom-fjella ligg nord i County Tipperary, nær Roscrea.

Kjelder 

Denne artikkelen bygger på «Slieve Bloom Mountains» frå ,  den 21. oktober 2007.  
 

Laois
Offaly
Tipperary
Fjell på Irland
Loughcrew

Loughcrew (irsk Sliabh na Caillíinn, 'Kjerringfjellet'), stundom skrive Lough Crew, er ein ås i County Meath i Republikken Irland, nær Oldcastle. Det ligg ei megalittisk gravrøys frå om lag 3500-3300 f.Kr. på Loughcrew. 

Loughcrew var i fleire hundreår sete for ei grein av den irsk-normanniske  Plunkett-familien, som mellom anna den martyrdrepte St. Oliver Plunkett var ein del av. 

Gravrøysene på Loughcrew vart bygd rundt år 3300 f.Kr. som ganggraver. Røysene vart bygd på dei høgaste åsane i området.

Bakgrunnsstoff
Informasjon og bilete
 Loughcrew på www.mythicalireland.com

Kjelder

Denne artikkelen bygger på «Loughcrew» frå ,  den 21. oktober 2007.  
 

Meath
Fjell på Irland
Blackstairsfjella

Blackstairsfjella (irsk: Na Staighrí Dubha) er ei fjellkjede på grensa mellom County Carlow og County Wexford i Republikken Irland. Ho er orientert om lag frå nord til sør.

Kjelder 

Wexford
Carlow
Fjell på Irland
Silvermines

Silvermines (Sølvgruvene) er ein landsby i fjellkjeda med same namn. Han er kalla opp etter ei tidlegare sølvgruve i County Tipperary i Republikken Irland. Heilt sør i fjellkjeda ligg det høgaste fjellet i kjeda, Keeper Hill (irsk Sliabh Cimeálta, med ei høgd på 695 moh.
Silvermines ligg nær byen Nenagh.

Dei siste åra har landsbyen fått merksemd frå media på grunn av at vassforsyninga til landsbyen er truga av forureining får slammet som ligg igjen ved gruva.

Kjelder 

Tipperary
Fjell på Irland
Formannskap

Formannskap eller fylkesutval i fylkeskommunane er namnet på det leiande utvalet i eit kommunestyre dersom kommunen er styrt etter formannskapsmodellen. Formannskapsmodellen er hovudmodellen i kommunelova og dei aller fleste kommunane og fylka er styrt etter denne modellen.

Modellen går ut på at kommunestyret vel eit utval på minimum fem medlemmar blant dei som er valde inn i kommunestyret. Tidlegare sa loven at formannskapet skulle vere ein fjerdedel av kommunestyret. Dette er framleis eit vanleg tal. Formannskapet blir valt ved forholdstal slik at eit parti eller ei grupering som har fleirtal i kommunestyret ikkje kan ta alle plassane i eit formannskap. Formannskapet innstiller på saker til kommunestyret og kan avgjere mindre saker. Formannskapet kan og fungere som andre lov og utval der kommunestyret er pålagt å opprette slike.

Formannskapet vart innført i Noreg i 1837 gjennom formannskapslovene

Sjå òg 
 Parlamentarisme
 Parlamentarisme i kommunar

Styresett
Hill of Ben

Hill of Ben (irsk Benigne) er ein ås i County Westmeath i Republikken Irland. Han ligg mellom Lough Glore, Lough Lene og Lough Ban, og dominerer dalen der klosteret Fore vart bygd av De Lacy for franske benediktinarmunkar. Han stig bratt opp frå dei omliggande åsane. Ei lokal segn fortel at etterfølgjaren til St. Patrick, kalla Benigne, nytta åsen for å preike om evangeliet til det lokale samfunnet.

Kjelder 

Denne artikkelen bygger på «Hill of Ben» frå ,  den 21. oktober 2007.  
 

Westmeath
Fjell på Irland
Knockeyon

Knockeyon (irsk Cnoic Eoghain) er ein ås i County Westmeath i Republikken Irland. Han ruvar i dei omliggande områda, som har mange innsjøar. Åsen ligg mellom Lough Lene og Lough Derravaragh og frå her har ein utsyn over dei nordlege områda av Leinster. 

Halvvegs oppe i åssida ligg ruinane av eit gamalt kapell, bygd av St. Cauragh og tileigna St. Eyon. Kapellet vart skjert ut i naturstein og ein meiner at det aldri hadde noko tak. Ved sida av kapellet ligg ruinane av brønnen St. Cauragh's Well, og det vert sagt at vatnet i brønne har mirakuløse eigenskapar. Sjå Lough Derravaragh for fleire detaljar om soga.

Kjelder 

Denne artikkelen bygger på «Knockeyon» frå ,  den 21. oktober 2007.  
 

Westmeath
Fjell på Irland
Mullaghmeen

Mullaghmeen er ein ås i County Westmeath i Republikken Irland. Han ligg ved grensa til County Cavan og ved Coole-enden av myrområdet Bog of Alan. Åsen stig opp rundt dei omliggande åsane og ligg mellom mange innsjøar (kalla lough på engelsk) i Westmeath.

Kjelder 

Denne artikkelen bygger på «Mullaghmeen» frå ,  den 20. oktober 2007.  
 

Westmeath
Fjell på Irland
Randoon

Randoon er ein liten ås i County Westmeath i Republikken Irland. Her låg festninga til vikingen Thorgest. Åsen ligg sørvest for Lough Lene mellom byane Castlepollard og Collinstown. I tillegg ligg det fleire eldre ringfort i området, som er verna av irsk nasjonalarvlov.

Kjelder 

Denne artikkelen bygger på «Randoon» frå ,  den 20. oktober 2007.  
 

Westmeath
Fjell på Irland
Wicklowfjella

Wicklowfjella (irsk Sléibhte Chill Mhantáin) er ei fjellkjede søraust i Republikken Irland. Ho inneheld mellom anna dei nordlege Dublinfjella og går hovudsakleg frå nord til sør frå sør i County Dublin gjennom County Wicklow og inn i County Wexford. Lugnaquilla er det høgaste fjellet med ei høgd på 925 meter over havet, Mullaghcleevaun med 847 moh er det nest høgaste. Fjellet Kippure er det høgaste punktet i County Dublin med 757 moh. 

Elva Slaney har sitt utspring sørvest for Lugnaquilla og renn så sørover langs vestsida av fjella i 72 km før ho munnar ut i Irskesjøen ved Wexford. 

Dublinarne går mykje på tur i området, særleg i helgene, og fjella er eit populært rekreasjonsområde som vert nytta til fiske, rafting og fjellturar. Midt i fjella ligg klosterbusetnaden Glendalough, som ein meiner vart grunnlagd av St. Kevin. Her ligg òg Powerscourtfossen, det høgaste fossefallet på Irland. 

Den sørlege grensa til Wicklowfjella er sett ved fjellet Croghan, det høgaste punktet på grensa mellom Wicklow og Wexford, og den einaste staden på Irland der ein opplevde gullfeber på 1800-talet.

Høgaste toppar 
Dei ti høgaste toppane i Wicklowfjella er:

Kjelder 
Denne artikkelen bygger på «Wicklow Mountains» frå ,  den 21. oktober 2007.

Bakgrunnsstoff 
 Wicklowfjella nasjonalpark

Wicklow
Wexford
Fjell på Irland
Presidentar i Tsjekkoslovakia

Dette er ei liste over presidentar i Tsjekkoslovakia. Her er også ei liste over leiaren i det tsjekkoslovakiske kommunistpartiet i den tida det hadde det leiande rolla i staten (1948-1989).

Tsjekkoslovakiske presidentar

Leiar i det tsjekkoslovakiske kommunistpartiet (1945–1989) 

 Klement Gottwald: april 1945–14. mars 1953
 Antonín Novotný: 14. mars 1953–5. januar 1968
 Alexander Dubček: 5. januar 1968–17. april 1969
 Gustáv Husák: 17. april 1969–17. desember 1987
 Miloš Jakeš: 17. desember 1987–24. november 1989
 Karel Urbánek: 24. november–20. desember 1989

Tsjekkoslovakia
Tsjekkoslovakia
Arklow Hill

Arklow Hill er ein ås i County Wicklow i Republikken Irland ved byen Arklow. Han ligg sør for byen og søraust i Wicklowfjella, berre 2 km frå kysten av Irskesjøen. 

Seint på 1960- og tidleg på 1970-talet heldt eit kjemisk selskap kalla NET Nitrate, som produserte gjødsel, til i Avocadalen. Som reklame gjødsla dei eit område av åssida slik at det stod skrive N-E-T i mørkegrønt der graset hadde vokse ekstra mykje.

Kjelder 

Denne artikkelen bygger på «Arklow Hill» frå ,  den 21. oktober 2007.  
 

Wicklow
Fjell på Irland
Carrick Mountain

Carrick Mountain er eit fjell i County Wicklow i Republikken Irland. Det ligg aust i Wicklowfjella, like ved landsbyen Glenealy og midt mellom Rathnew og Rathdrum. Fjellet er nesten heilt dekt av skog. Det går mange skogsvegar på kryss og tvers i skogane her, som ofte vert nytta til bilrally (offisielt og uoffisielt)

Kjelder 

Denne artikkelen bygger på «Carrick Mountain» frå ,  den 20. oktober 2007.  
 

Wicklow
Fjell på Irland
Church Mountain

Church Mountain (irsk Sliabh an Chodaigh, «Avgjerslefjellet») er eit fjell i County Wicklow i Republikken Irland. Det er det vestlegaste fjellet i Wicklowfjella. Fjellet ligg om lag halvvegs mellom Hollywood i nord og Donard i sør.

Kjelder 

Denne artikkelen bygger på «Church Mountain» frå ,  den 21. oktober 2007.  
 

Wicklow
Fjell på Irland
Cloghernagh

Cloghernagh (irsk Clocharnach, «Steinstaden») er eit fjell i County Wicklow i Republikken Irland med ei høgd på 800 meter over havet. Fjellet er det fjerde høgaste fjellet i Wicklowfjella.

Kjelder 
Denne artikkelen bygger på «Cloghernagh» frå ,  den 21. oktober 2007.  
 

Wicklow
Fjell på Irland
Conavalla

Conavalla (irsk Ceann an Bhealaigh, 'toppen av vegen/passet')  er eit fjell i County Wicklow i Republikken Irland. Fjellet når 734 moh.,  og er det niande høgaste fjellet i Wicklowfjella.

Toppen av Conavalla ligg like ved sida av hovudryggen til Wicklowfjella.  Fjellet har eit stort, myrlendt massiv i nordaust som dominerer toppen av dalen Glendalough og den øvre austsida av dalen Glenmalure.

Kjelder 

Denne artikkelen bygger på «Conavalla» frå ,  den 21. oktober 2007.  

Wicklow
Fjell på Irland
Glen of Imaal

Glen of Imaal (irsk Gleann Uí Mháil) er ein dal vest i Wicklowfjella omringa av Lugnaquilla-massivet og foten av desse fjella. Mykje av dalen vert nytta av den irske hæren som skytefelt. 

Området er elles kjend for den vakre naturen og for hunderasen Irish Glen of Imaal terrier.

Galleri

Kjelder 

Denne artikkelen bygger på «Glen of Imaal» frå ,  den 21. oktober 2007.  
 

Wicklow
Dalar på Irland
Little Sugar Loaf

Sjå òg Sugarloaf i Wicklow og nabofjellet Great Sugar Loaf.

Little Sugar Loaf, 'Litle Sukkertopp' (irsk Ó Cualann), er ein ås i County Wicklow i Republikken Irland. Han ligg nordaust for Great Sugar Loaf og mellom desse to går vegen N11. Like nord for Little Sugar Loaf ligg byen Bray, på austsida går vegen R761 mellom Bray og Greystones og i vest ligg Bray Head.

Kjelder 
Denne artikkelen bygger på «Little Sugar Loaf» frå ,  den 21. oktober 2007.  
 

Wicklow
Fjell på Irland
Sugarloaf i Wicklow

Sugarloaf  (irsk Sliabh Chualann) er eit fjell i vest County Wicklow i Republikken Irland. Fjellet ligg nord for dalen Glen of Imaal.

Fjellet må ikkje forvekslast med dei meir kjende Great Sugar Loaf og Little Sugar Loaf som ligg lenger aust i same grevskapet og heller ikkje med Sugarloaf i County Cork.

Kjelder 

Denne artikkelen bygger på «Sugarloaf, West Wicklow» frå ,  den 21. oktober 2007.  

Wicklow
Fjell på Irland
Sugarloaf i Cork

Fleire andre fjell på Irland har liknande namn, sjå Sugarloaf

Sugarloaf  (irsk Sliabh Chualann) er eit fjell sørvest for Glengarriff i County Cork i Republikken Irland. Fjellet høyrer til Cahafjella og har ei høgd på 574 meter over havet, og er dermed det 319. høgaste fjellet på Irland. . Det er ein av få utdøydde vulkanar på Irland.

Fotnotar

Kjelder 

Cork
Fjell på Irland
Sugarloaf

Sugarloaf har fleire tydingar. Namnet tyder «sukkertopp» på norsk.

Fjell 
Sugarloaf vert som regel nytta på fjell som er forma som ei kjegle eller ein sukkertopp. 

Australia
 Mount Sugarloaf, nær Newcastle, New South Wales
 Sugarloaf Hill i Sydney, New South Wales
 Sugarloaf Rock, Vest-Australia

Canada
 Mount Sugar Loaf, Quebec
 Sugarloaf Mountain i New Brunswick

Irland
 Great Sugar Loaf, aust i County Wicklow
 Little Sugar Loaf, aust i County Wicklow
 Sugarloaf i Wicklow, vest i County Wicklow
 Sugarloaf Hill i Knockmealdowns i County Waterford
 Sugarloaf i Cork sørvest i County Cork

Isle of Man
 Sugarloaf Rock

New Zealand
 Sugarloaf på Port Hills i Christchurch

Storbritannia
 Sugar Loaf Mountain i Wales
 Sugarloaf Hill i Folkestone

USA
 Sugarloaf Mountain i Boulder County Colorado
 Sugarloaf Mountain i Florida, det høgaste punktet på Floridahalvøya
 Sugarloaf Mountain i Maine
 Sugarloaf/USA skisenter
 Sugarloaf Mountain i Maryland
 Mount Sugarloaf i Massachusetts
 Sugarloaf Mountain i Michigan
 Sugar Loaf på Mackinac Island i Michigan
 Sugar Loaf i Minnesota
 Sugarloaf Mountain i New York
 Sugarloaf Mountain i Oregon
 Sugarloaf Mountain i South Carolina
 Sugarloaf Mountain i South Dakota

Sjå òg
Sukkertoppen (fleirtyding)
Luggala

Luggala, òg kalla Fancy Mountain, (irsk Log an Lágh) er eit fjell i County Wicklow i Republikken Irland.Det ligg i Wicklowfjella og har ei høgd på 595 meter over havet. Fjellet ligg nær innsjøen Lough Tay og er eit populært fjell for fjellklatring.

Kjelder 

Denne artikkelen bygger på «Luggala» frå ,  den 21. oktober 2007.  
 

Wicklow
Fjell på Irland
Mullacor

Mullacor (irsk Mullach Mhór, tyder 'Stor topp') er eit fjell i County Wicklow i Republikken Irland. Fjellet har ei høgd på 657 meter over havet og høyrer til Wicklowfjella.

Kjelder 

Denne artikkelen bygger på «Mullacor» frå ,  den 20. oktober 2007.  
 

Wicklow
Fjell på Irland
Slievemaan

Slievemaan (irsk Sliabh Meáin, tyder «Mellomfjellet») er eit fjell i County Wicklow i Republikken Irland. Det har ei høgd på 759 meter over havet og er det sjette høgaste fjellet i Wicklowfjella.

Kjelder 

Denne artikkelen bygger på «Slievemaan» frå ,  den 20. oktober 2007.  
 

Wicklow
Fjell på Irland
Table Mountain i Wicklow

Table Mountain (irsk Binn) er eit fjell i County Wicklow i Republikken Irland. Det har ei høgd på 701 meter over havet og høyrer til Wicklowfjella.

Kjelder 
Denne artikkelen bygger på «Table Mountain, County Wicklow» frå ,  den 21. oktober 2007.  
 

Wicklow
Fjell på Irland
Camenabologue

Camenabologue (irsk Céim na mBulóg, tyder 'Oksepasset') er eit fjell i County Wicklow i Republikken Irland. Det er det sjuande høgaste fjellet i Wicklowfjella med ei høgd på 758 moh.

Kjelder 
Denne artikkelen bygger på «Camenabologue» frå ,  den 21. oktober 2007.  

Wicklow
Fjell på Irland